Hned 8. Ars Independent Festival
Ars Independent Festival 2018 bydzie już 8. edycyjōm multimydialnego festiwalu filmu, animacyje, ger wideo i wideoklipu. Nojbliższŏ ôdsłōna ôdbydzie sie w dniach ôd 25 do 30 września 2018 roku w Katowicach.
Fajer eksploruje to co fascynuje w modyj, debiutanckij i terŏźnyj kulturze audiowizualnyj. Kożdego roku festiwal szukŏ Czŏrnych Kōni w sztyrech miyndzynŏrodowych kōnkursach. Czŏrny Kōń Filmu (fabularne filmy połnometrażowe) jak tyż Czŏrny Kōń Animacyje (krōtkometrażowe animacyje) prezyntujōm filmowe debiuty reżysyrōw z cołkigo świata i czynsto sōm to polske prymiery. Czŏrny Kōń Ger Wideo i Czŏrny Kōń Wideoklipu poświyncōne sōm nowym grōm i klipōm muzycznym.
Ôkrōm tego kożdy rok w programie czekajōm na festiwalowiczōw i festiwalowiczki: pokazy filmōw, animacyje i klipōw muzycznych, wystawy ger wideo, wirtualnyj ryalności i nowych technologiji, panele dyskusyjne i trefy z twōrcami, kōncerty i muzyczne aftery.
W miniōnych latach festiwal gościōł w Katowicach siyłã twōrcōw z cołkigo świata, m.in. Béla Tarra, Ninã Menkes, Phila Mulloya, Lailã Pakalninã, Bruce’a LaBruce’a, Tami Tamaki, Stephena „M.O.O.N.” Gilarde’a, Jakuba Dvorskigo, Mariolã Brillowskõ, Piotra Dumały, Arkadiusza Jakubika, Bodo Koxa, Łukasza Barczyka, Sosa Sosowskigo abo Wiktora Striboga.
Fajer ôrganizujōm instytucyjŏ kultury Katowice Miasto Ôgrodōw i Miasto Katowice.
Zdrzōdło: materyje presowe.
oci_Latn szl_Latn szl_Latn szl_Latn szl_Latn szl_Latn szl_Latn